गुरुद्वारे में फ्री मेडिकल कैंप, 136 मरीजों की जांच
भास्कर संवाददाता | श्रीगंगानगर
पदमपुररोड स्थित धन-धन बाबा दीपसिंह जी शहीद में शनिवार से धार्मिक समागम शुरू हुआ। इस मौके पर गुरुद्वारे में फ्री मेडिकल कैंप लगाया गया। चार दिवसीय शिविर के पहले दिन 136 मरीजों ने जांच कराई। सेवादार तेजेंद्रपालसिंह टिम्मा ने बताया कि शिविर सात मार्च तक शाम पांच से आठ बजे तक चलेगा। पहले दिन डाॅ. पीयूष राजवंशी, डाॅ. सीमा राजवंशी, डाॅ. आदित्य पेड़ीवाल डाॅ. ऋचा पेड़ीवाल ने मरीजों के स्वास्थ्य की जांच की। पांच मार्च को डाॅ. अमित गोयल, डाॅ. विजय आहूजा, डाॅ. चरणजीतसिंह सेवाएं देंगे। छह मार्च डाॅ. मोहित नागपाल और डॉ.संजीव जिंदल 7 मार्च को डाॅ. महीपत सोनी, डाॅ. वीडी सिंह, डाॅ. आशीष छाबड़ा, डाॅ. गुरप्रीतसिंह और डाॅ. गुरप्रीतकौर मरीजों की फ्री जांच करेंगे। कैंप में जांच कराने के लिए मरीजों को अपना रजिस्ट्रेशन कराना होगा। इसके साथ 7 मार्च को ही शाम 5 से 8 बजे तक रक्तदान कैंप भी लगाया जाएगा।
फ्री मेडिकल कैंप में मरीजों का परीक्षण करते डाॅ. पीयूष राजवंशी
hin_Deva san_Deva hin_Deva hin_Deva